PRESSEMELDING 20.11.2015



**IKEA, lokale eksperter og Sinnasnekker’n kommer på helgens Boligmesse i Mosjøen**

**Til helgen 20. – 22. november arrangeres årets Boligmesse i Mosjøhallen, sesongens siste av totalt 19 messer i år. I Mosjøen deltar både IKEA, 45 andre eksperter og populære Sinnasnekker’n.**
Arrangørene venter besøk fra hele Helgeland.- Vi har et velfylt program og flotte lokale og nasjonale utstillere som kan by på ekspertise innen bolig – her dekkes det meste, sier prosjektleder, administrerende direktør og eier Stewart L. Stjernholm fra messearrangøren Compass Fairs AS.

**IKEA til Mosjøen for en helg**
Stjernholm tror mange vil sette ekstra stor pris på at IKEA rigger opp et stort kjøkkensenter på messen. Alternativet for IKEAs kunder i Nordland er som kjent Trondheim eller Tromsø. Salgsleder for kjøkken og spiseplass på IKEA Leangen, John Wormdal, gleder seg til å møte et nytt og spennende marked på Helgelandskysten. - Vi har kjøkken som alle har råd til, og stiller mannsterke med våre dyktige kjøkkenkonsulenter. På messen blir vi tilgjengelig for alle som vil planlegge og kjøpe kjøkken. Ta med mål, så setter vi opp en tid for planlegging og hjelper deg med resten. Vårt mål er at alle skal finne et inspirerende kjøkken med de beste løsningene for hver enkelt, lover han.

**Mye å vinne på et messebesøk**Boligmesse betyr mange gode tilbud fra utstillerne og mye å spare for de besøkende. – Det er litt av gamet – at utstillerne lager noen skikkelige knalltilbud som bare gjelder på Boligmessen, sier Stjernholm.

Det er også mye å vinne i ordets rette forstand, for Boligmessen har mange konkurranser der publikum kan vinne flotte premier. Lørdag kl. 14 kjører Otto «Sinnasnekker» i gang konkurransen Handy Girl + partner. - Det er bare å stille opp ved scenen kl. 14 om du kan tenke deg å konkurrere om den gjeve tittelen og en ny drill, frister prosjektlederen. Lørdag slippes 250 ballonger over publikum, og i 7 av disse er det flotte premier for til sammen 12.000 kroner. - Her er det 16-årsgrense, rett og slett fordi det pleier å gå litt hardt for seg, innrømmer Stjernholm.

**Kan vinne hus og garasje**
Den gjeveste premien må man vente litt på, men til gjengjeld er den verdt å vente på – hvis man vinner.
- Alle bør også registrere seg til årets messekonkurranse - premien er hus og en dobbelgarasje fra Hedalm Anebyhus. Søndag 22. november kl. 16.30 trekker vi to finalister, en trekkes digitalt og en via et Ballongslipp. De to delvinnerne får finalebillett til den store finalen i Oslo 28. november. - Der skal totalt 38 finalister fra hele landet samles, og en av disse vinner premiepotten verdt hele 1,3 millioner kroner, forklarer prosjektlederen og ønsker velkommen til Mosjøhallen tre dager til ende.

**Åpningstider:** Fredag kl. 12 – 19 Lørdag kl. 10 – 18 Søndag kl. 10 – 17

**Prosjektleder:** Stewart L. Stjernholm, tlf. 928 89 700, e-post: stewart@boligmesse.no
**Salgsleder kjøkken, IKEA**: John Wormdal, tlf. 45 474 849, e-post: john.wormdahl@ikea.com